LV Eiropas Savienības Oficiālais Vēstnesis C 230/28

Komisijas ziņojums par pārtikas apstarošanu 2004. gadā

(2006/C 230/08)

KOPSAVILKUMS

Saskaņā ar 7. panta 3. punktu Eiropas Parlamenta un Padomes 1999. gada 22. februāra Direktīvā 1999/2/EK par dalībvalstu tiesību aktu tuvināšanu attiecībā uz pārtiku un pārtikas sastāvdaļām, kas ir apstrādātas ar jonizējošo radiāciju (1), dalībvalstīm katru gadu jāiesniedz Komisijai:

— apstarošanas iestādēs veikto pārbaužu rezultātus, jo īpaši attiecībā uz apstrādāto produktu kategorijām un daudzumu un apstarošanas devām un

— produkta tirdzniecības stadijā veikto pārbaužu rezultātus un informāciju par metodēm, kas izmantotas apstarotas pārtikas noteikšanai.

Apstarošanas iestādes 2004. gadā bija apstiprinātas 10 dalībvalstīs. 7 dalībvalstis iesniedza pieprasīto informāciju attiecībā uz apstrādātās pārtikas kategorijām, daudzumiem vai dozām. Līdz ar to nav zināms precīzs apstarotās pārtikas daudzums ES 2004. gadā.

Par tirdzniecībā esošās pārtikas pārbaudēm ziņoja 16 dalībvalstis. Kopumā 2004. gadā tika pārbaudīti 7 169 pārtikas paraugi. Aptuveni 3,9 % no tirdzniecībā esošajiem produktiem bija apstaroti un nebija marķēti. It īpaši tas attiecināms uz produktiem, kas importēti no Āzijas, konkrētāk, Āzijas tipa nūdeles un kaltētas sagatavotas nūdeles bieži ir nelikumīgi apstarotas.

Atšķirības dalībvalstīs attiecībā uz pārbaužu rezultātiem daļēji skaidrojamas ar paraugu izvēli un analītisko metožu rādījumiem.

1. Juridiskais pamatojums

Saskaņā ar Direktīvas 1999/2/EK 7. panta 3. punktu dalībvalstīm katru gadu Komisijai jāiesniedz:

— apstarošanas iestādēs veikto pārbaužu rezultātus, jo īpaši attiecībā uz apstrādāto produktu kategorijām un daudzumu, un apstarošanas devām un

— produkta tirdzniecības stadijā veikto pārbaužu rezultātus un informāciju par metodēm, kas izmantotas apstarotas pārtikas noteikšanai.

Ikgadējo ziņojumu rezultātus Komisija publicē Eiropas Savienības Oficiālajā Vēstnesī.

Šis ziņojums aptver laikposmu no 2004. gada 1. janvāra līdz 2004. gada 31. decembrim.

Informācija par pārtikas apstarošanas vispārējiem aspektiem ir pieejama Eiropas Komisijas Veselības un patērētāju tiesību aizsardzības ģenerāldirektorāta (2) tīmekļa vietnē.

1.1. Apstarošanas iestādes

Saskaņā ar Direktīvas 1999/2/EK 3. panta 2. punktu pārtiku drīkst apstarot tikai apstiprinātās apstarošanas iestādēs. Eiropas Savienībā šīs iestādes apstiprina dalībvalstu kompetentās iestādes. Dalībvalstīm ir pienākums informēt Komisiju par apstarošanas iestādēm, kurām tās piešķīrušas apstiprinājumu (7. panta 1. punkts).

Komisija ir publicējusi dalībvalstu apstiprināto iestāžu sarakstu (3).

1.2. Apstarota pārtika

ES ir atļauta žāvētu aromātisko augu, garšvielu un dārzeņu piedevu apstarošana (Eiropas Parlamenta un Padomes 1999. gada 22. februāra Direktīva 1999/3/EK par Kopienas pārtikas produktu un sastāvdaļu, ko apstrādā ar jonizējošo radiāciju, saraksta izveidi (4)). Turklāt 6 dalībvalstis ir paziņojušas, ka saskaņā ar Direktīvas 1999/2/EK 4. panta 4. punktu tās saglabā valsts esošās atļaujas attiecībā uz konkrētiem pārtikas produktiem. Komisija ir publicējusi spēkā esošo atļauju sarakstu (5).

Saskaņā ar Direktīvas 1999/2/EK 6. pantu jebkuru apstarotu pārtiku vai apstarotus produktus, kurus izmanto kā pārtikas produktu sastāvdaļu, jāmarķē ar tekstu “apstarots” vai “apstrādāts ar jonizējošo radiāciju”.

Lai nodrošinātu pareizu marķēšanu vai noteiktu neatļautus produktus, Eiropas Standartizācijas komiteja (CEN) pēc Eiropas Komisijas pilnvarojuma ir izstrādājusi vairākas analītiskās metodes.

2. Apstarošanas iestādēs veikto pārbaužu rezultāti

Sīkāku informāciju par apstarošanas iestādēm dalībvalstīs var atrast Komisijas tīmekļa vietnē:

http://europa.eu.int/comm/food/food/biosafety/irradiation/approved_facilities_en.pdf

Dalībvalstis iesniedza šādu informāciju:

2.1. Beļģija

Pēc kompetento iestāžu veiktajām pārbaudēm 2004. gadā tika apstiprināta apstarošanas iestādes IBA Mediris S.A. atbilstība Direktīvas 1999/2/EK prasībām.

Tabulā norādīti šajā iestādē 2004. gadā apstarotās pārtikas daudzumi un kategorijas.

Pārtikas produkts Daudzums (t) (6) Garneles 685,7 Varžu kājiņas 2 688,4 Garšaugi, garšvielas un dārzeņu piedevas 496,0 Saldēti dārzeņi 143,4 Siers 26,6 Olas 168,9 Putnu gaļa/medījums 219,8 Gaļa 966,8 Zivis 191,9 Žāvēti augļi 2,8 Ciete 112,5 Plazma 46,4 Pusfabrikāti 167,5 Kopā 5 776,6

2.2. Čehija

Pēc kompetento iestāžu veiktajām pārbaudēm 2004. gadā tika apstiprināta apstarošanas iestādes Artim spol.s.r.o. atbilstība Direktīvas 1999/2/EK prasībām.

Tabulā norādīti šajā iestādē 2004. gadā apstarotās pārtikas daudzumi un kategorijas.

Pārtikas produkti Daudzums (t) Vispārējā vidējā absorbētā radiācijas deva (kGy) Kaltēti aromātiskie garšaugi, garšvielas un dārzeņu piedevas 460,3 5 Olas baltums 0,01 3 Kopā 460,8

2.3. Vācija

Pārskata periodā Vācijā darbojās četras apstiprinātas apstarošanas iestādes.

a) Gamma Service Produktbestrahlung GmbH, Radeberg Pēc kompetento iestāžu veiktajām pārbaudēm 2004. gadā tika apstiprināta apstarošanas iestādes atbilstība Direktīvas 1999/2/EK prasībām. Tabulā norādīti šajā iestādē 2004. gadā apstarotās pārtikas daudzumi un kategorijas. Pārtikas produkti Daudzums (t) Vidējā absorbētā deva (kGy) Kaltēti dārzeņi 3,3 <10 Garšaugi un garšvielas 338,4 <10 Cita pārtika (guaranas sēklas) 0,7 <10 Kopā 342,4

b) Beta-Gamma Service GmbH&Co. KG, Wiehl Pēc kompetento iestāžu veiktajām pārbaudēm 2004. gadā tika apstiprināta apstarošanas iestādes atbilstība Direktīvas 1999/2/EK prasībām. Tabulā norādīti šajā iestādē 2004. gadā apstarotās pārtikas daudzumi un kategorijas. Pārtikas produkti Daudzums [t] Vidējā absorbētā deva [kGy] Sasmalcinātas sviesta bekas 1,20 6,6 Augu valsts izejvielas (pētersīļi, dilles, koriandrs) 2,50 6,3 Spinātu pulveris 4,32 6,5 Seleriju/ mārrutku pulveris 3,00 6,6 Pētersīļi 13,00 5,2 Kopā 24,02

c) Isotron Deutschland GmbH, Allershausen Pēc kompetento iestāžu veiktajām pārbaudēm 2004. gadā tika apstiprināta apstarošanas iestādes atbilstība Direktīvas 1999/2/EK prasībām. Tabulā norādīti šajā iestādē 2004. gadā apstarotās pārtikas daudzumi un kategorijas. Pārtikas produkti Daudzums [t] Vidējā absorbētā deva [kGy] Garšvielas 53 7-9 Garšaugi 440 7-9 Kopā 429,21

d) Gamma-Service GmbH&Co KG, Bruchsal 2004. gadā šajā iestādē pārtikas produkti netika apstaroti.

2.4. Spānija

Spānijā ir divas iestādes, kurām ir piešķirta atļauja pārtikas apstarošanai.

Šī dalībvalsts nav sniegusi informāciju par iestādēs veikto pārbaužu rezultātiem.

2.5. Francija

Francijā ir septiņas iestādes, kurām ir piešķirta atļauja pārtikas apstarošanai.

Pēc kompetento iestāžu veiktajām pārbaudēm 2004. gadā tika apstiprināta apstarošanas iestāžu atbilstība Direktīvas 1999/2/EK prasībām.

Tabulā norādīti šajās iestādēs 2004. gadā apstarotās pārtikas daudzumi un kategorijas.

Pārtikas produkti Daudzums [t] Vidējā absorbētā deva [kGy] Garšaugi, garšvielas un dārzeņu piedevas 203 10 Saldēti garšaugi 1 10 Kaltēti dārzeņi un augļi 2 1 Arabika sveķi 28 3 Kazeīns, kazeināti 54 6 Mehāniski atdalīta putnu gaļa, putnu gaļas subprodukti 635 5 Saldētas varžu kājiņas 813 5 Garneles 20 Kopā 1 802

2.6. Ungārija

Ungārijā ir viena iestāde, kurai ir piešķirta atļauja pārtikas apstarošanai.

Šī dalībvalsts nav sniegusi informāciju par iestādē veikto pārbaužu rezultātiem.

2.7. Itālija

Itālijā ir viena iestāde, kurai ir piešķirta atļauja pārtikas apstarošanai.

Šī dalībvalsts nav sniegusi informāciju par iestādē veikto pārbaužu rezultātiem.

2.8. Nīderlande

Nīderlandē ir divas iestādes, kurām ir piešķirta atļauja pārtikas apstarošanai.

2004. gadā tika organizēta vispārēja pārbaude iestādē Isotron, kas atrodas Edes pilsētā. Iestādē Etten-Leur veica tikai kritisko kontroles punktu bīstamības analīzi. Nav saņemta nekāda informācija par veikto pārbaužu rezultātiem.

Tabulā norādīti šajās iestādēs 2004. gadā apstarotās pārtikas daudzumi un kategorijas.

Produkti 2004. gadā Daudzums [t] (7) Garšvielas/Garšaugi 1 638,4 Dārzeņu pulveris 1 088 Putnu gaļa (saldēta) 23,2 Garneles (saldētas) 284,8 Varžu daļas 64 Olas baltums (atdzesēts) 1,6 Pārtikas produkti (8) 1 647,2 Pārtikas paraugi 21,6 Kopā 4 768,8

2.9. Polija

Polijā ir divas iestādes, kurām ir piešķirta atļauja pārtikas apstarošanai.

Saskaņā ar ES Direktīvas 1999/2/EK prasībām Valsts sanitārā inspekcija pārbaudīja Lodzas Tehniskās ķīmijas universitātes Praktiskās radiācijas institūta iekārtas.

Tabulās norādīti šajās iestādēs 2004. gadā apstarotās pārtikas daudzumi un kategorijas.

1. Kodolķīmijas un tehnoloģiju institūts, Varšava Pārtikas produkti Daudzums [t] Vidējā absorbētā deva [kGy] Garšvielas, garšaugi, dārzeņu pulveris 619,3 7 Kaltētas sēnes 61,4 5-7 Kopā 680,7 1

2. Praktiskās radiācijas institūts Lodzas Tehniskajā ķīmijas universitātē. Pārtikas produkti Daudzums [t] Vidējā absorbētā deva [kGy] Garšvielas 47,8 8 Kopā 47,8

2.10. Apvienotā Karaliste

Apvienotajā Karalistē ir viena iestāde, kurai ir piešķirta atļauja pārtikas apstarošanai.

2004. gada decembrī Pārtikas standartu aģentūra veica iestādes (atsauces Nr. EW/04) pārbaudi. Iestāde atbilda licences un Direktīvas 1999/2/EK prasībām.

2004. gadā Apvienotajā Karalistē nav apstarota pārtika, izmantojot izsniegto licenci.

2.11. Kopsavilkums par ES

10 dalībvalstīs, tajā skaitā 3 jaunajās dalībvalstīs, ir iestādes, kas apstiprinātas saskaņā ar Direktīvas 1999/2/EK 7. panta 2. punktu.

Tikai 4 dalībvalstis ir iesniegušas Komisijai apstarošanas iestādēs veikto pārbaužu rezultātus. Spānija, Ungārija un Itālija nesniedza šādu informāciju.

Tādējādi nav iespējams noteikt precīzu apstarotās pārtikas daudzumu Eiropas Savienībā.

3. Produkta tirdzniecības stadijā veikto pārbaužu rezultāti un informācija par metodēm, kas izmantotas apstarotas pārtikas noteikšanai

Dalībvalstis iesniedza šādu informāciju.

3.1. Austrija

Tika pārbaudīti 118 paraugi attiecībā uz apstrādi ar jonizējošo starojumu. Apstarojums apstiprinājās vienā kaltētas zivs paraugā, kas tika ņemts saistībā ar pārbaudi pēc paziņojuma caur RASFF.

Analizētie pārtikas produkti Analizēto paraugu skaits: 118 Izmantotā CEN metode Rezultāts: neapstarots Rezultāts: apstarots, nav pareizi marķēts Baziliks 2 0 EN 1788 EN 13751 Sarkanie pipari 2 0 EN 1788 EN 13751 Krustnagliņas 1 0 EN 1788 EN 13751 Majorāns 4 0 EN 1788 EN 13751 Oregano 4 0 EN 1788 EN 13751 Paprika 7 0 EN 1788 EN 13751 Pipari 10 0 EN 1788 EN 13751 Piparmētra 1 0 EN 1788 EN 13751 Rozmarīns 4 0 EN 1788 EN 13751 Zāļu tējas (ar smaržvielām) 34 0 EN 1788 EN 13751 Timiāns 5 0 EN 1788 EN 13751 Vista 14 0 EN 1786 Tītari 3 0 EN 1786 Pīles 15 0 EN 1786 Zosis 11 0 EN 1786 Kaltētas zivis 1 1 EN 1785 KOPĀ 117 1 Kopā % no analizētajiem paraugiem 99 1

3.2. Beļģija

Kopumā tika analizēti 225 paraugi. Neviens no tiem nebija apstarots.

Analizētie pārtikas produkti Analizēto paraugu skaits: 225 Izmantotā CEN metode Rezultāts: neapstarots Rezultāts: apstarots, nav pareizi marķēts (izcelsme) Saldētas lobītas vai bezgalvu garneles 40 0 EN 1785 Kaltēti garšaugi un garšvielas 44 0 EN 1785 Mehāniski atdalīta putnu gaļa 23 0 EN 1785 Svaigas zemenes 27 0 EN 1785 Rīvēts siers 42 0 EN 1785 Kopā 225 0 Kopā % no analizētajiem paraugiem 100 0

3.3. Kipra

2004. gadā analītiskās pārbaudes nav veiktas.

3.4. Čehija

Kopumā tika analizēti 17 paraugi. 1 zāļu tējas paraugs bija apstarots un nebija pareizi marķēts.

Analizētie pārtikas produkti Analizēto paraugu skaits: 17 Izmantotā CEN metode Rezultāts: neapstarots Rezultāts: apstarots, nav pareizi marķēts Garšvielas 8 0 EN 13751 EN 1788 Zāļu tēju produkti 3 1 EN 13751 EN 1788 Uztura bagātinātāji 5 0 EN 13751 EN 1788 Kopā 16 1 Kopā % no analizētajiem paraugiem 94 6

3.5. Vācija

Tika pārbaudīti 4 302 pārtikas paraugi. 74 no tiem, t.i., vidēji 1,7 % neatbilda prasībām: 62 paraugi bija nepareizi marķēti un 12 bija nelikumīgi apstaroti.

Pārkāpumi ļoti nevienmērīgi sadalās pa produktu kategorijām. Grupā “Āzijas nūdeļu uzkodas, ātrās uzkodas, picas, TV uzkodas”, 5 no 14 paraugiem (36 %) bija apstaroti un nebija pareizi marķēti.

Jāatzīmē, ka produkti no Āzijas veido lielāko daļu prasībām neatbilstošo paraugu.

Analizētie pārtikas produkti Analizēto paraugu skaits: 4 302 Izmantotā CEN metode Rezultāts: neapstarots Rezultāts: apstarots, nav pareizi marķēts (9) (izcelsme) Piens/piena produkti 52 0 EN 1788 EN 1787 EN 1784 EN 1785 Siers ar garšaugiem 57 0 EN 1788 EN 1784 EN 1787 Sviests ar garšaugiem 28 0 EN 1787 EN 1788 Olas, olu produkti 6 0 EN 1784 mod. Gaļa(tostarp saldēta gaļa, izņemot putnu gaļu, medījumu) 11 0 EN 1784 mod. EN 1786 Gaļas produkti (izņemot desas) 31 1 (9) (Vjetnama) EN 1786 EN 1788 Desas 69 0 EN 1784 mod. EN 1786 EN 1788 EN 1787 Putnu gaļa 124 0 EN 1784 EN 1786 Medījumu gaļa 12 0 EN 1786 EN 1784 Zivis un zvejniecības produkti 76 4 (9) (Taizeme) EN 1784 EN 1786 EN 1788 Vēžveidīgie, gliemenes, gliemji un citi jūras dzīvnieki, tostarp to produkti 227 2 (9) EN 1786 EN 1788 L 12.01-1 Pākšaugi 40 0 EN 1787 EN 1788 EN 13751 (Skrīnings) Zupas, mērces 69 3 EN 1787 EN 1788 EN 13751 Graudaugi un graudaugu izstrādājumi 68 EN 1787 EN 1788 EN 13751 Eļļas sēklas 83 0 EN 1784 EN 1787 EN 1788 EN 13751 Rieksti 307 0 EN 1784 mod. EN 1786 EN 1787 EN 1788 EN 13751 Kartupeļi, augu daļas ar lielu cietes saturu 37 0 EN 1787 EN 13751 EN 1788 Svaigi dārzeņi, salāti 86 0 EN 1787 EN 1788 EN 13751 Kaltēti dārzeņi, dārzeņu izstrādājumi 112 2 (9) (Ķīna, spinātu pulveris) EN 1787 EN 1788 EN 13751 (Skrīnings) Svaigas sēnes 79 0 EN 1788 EN 13751 Kaltētas sēnes vai sēņu izstrādājumi 281 3 + 2 (9) (Āzija, Itālija, Vācija) EN 1787 EN 1788 EN 13751 (Skrīnings) Svaigi augļi 192 1 (9) EN 1784 mod. EN 1784 EN 1787 EN 1788 EN 13751 Žāvēti augļi vai augļu produkti 213 0 EN 1787 EN 1788 EN 13708 EN 13751 L 30.00-3 Kafija, neapstrādāta 15 0 EN 1788 Tējas, tējai līdzīgi produkti 291 0 EN 1788 EN 1787 EN 13751 EN 13751 (Skrīnings) Lietošanai gatavi pārtikas produkti 8 0 EN 1786 EN 1787 EN 1788 Garšvielas, tostarp to maisījumi un garšvielu sāls 1 268 34 EN 1786 EN 1787 EN 1788 EN 13751 EN 13751 (Skrīnings) EN 13788 Garšaugi 171 2 EN 1787 EN 1788 EN 13751 EN 13788 Sausās gatavās maltītes 73 13 (Vjetnama, Taivāna, Turcija, Vācija) EN 1787 EN 1788 EN 13751 Āzijas nūdeļu uzkodas, ātrās uzkodas, pica, TV uzkodas 9 5 EN 1787 EN 1788 Uztura bagātinātāji 90 2 EN 1784 mod. EN 1787 EN 1788 EN 13751 EN 13751 (Skrīnings) Citi 43 EN 1787 EN 1788 Kopā 4 228 74 Kopā % no analizētajiem paraugiem 98 2

3.6. Dānija

Dānijas Veterinārā un pārtikas pārvalde (DVFA) pārbaudīja 53 augu izcelsmes uztura bagātinātāju paraugus un uztura bagātinātāju augu izcelsmes izejvielas. 3 paraugi bija apstaroti vai to sastāvā bija apstarotas sastāvdaļas. Neviens no tiem nebija pareizi marķēts attiecībā uz apstarošanu.

Analizētie pārtikas produkti Analizēto paraugu skaits: 53 Izmantotās CEN metodes Rezultāts: neapstarots Rezultāts: apstarots, nav pareizi marķēts Augu izcelsmes uztura bagātinātāji un uztura bagātinātāju augu izcelsmes izejvielas 50 3 EN 13783 (skrīnings) un EN 1788 (apstiprinājums) Kopā 50 3 Kopā % no analizētajiem paraugiem 94 6

3.7. Igaunija

2004. gadā analītiskās pārbaudes nav veiktas.

3.8. Grieķija

Kopumā tika analizēti 76 paraugi. Analīžu rezultāti bija pozitīvi 5 paraugiem, kas bija uztura bagātinātāji. Par šo paraugu marķēšanu informācija nav sniegta.

Analizētie pārtikas produkti Analizēto paraugu skaits: 76 Izmantotā CEN metode Rezultāts: neapstarots Rezultāts: apstarots Kaltētas garšvielas un garšaugi 34 0 EN 13751 Uztura bagātinātāji 30 5 EN 13751 Kakao 11 0 EN 13751 Zivis 1 0 EN 13751 Kopā 71 5 Kopā % no analizētajiem paraugiem 93 7

3.9. Spānija

Šī dalībvalsts nav sniegusi informāciju par tās tirgū veikto pārbaužu rezultātiem.

3.10. Somija

Kopumā tika analizēti 309 paraugi. No 297 kaltētu garšvielu un garšaugu paraugiem 84 paraugos tika atklāts apstarots materiāls. Vairumā gadījumā tie bija garšvielu maisījumi ātri pagatavojamo nūdeļu paciņās, kas importētas no Ķīnas un citām Āzijas valstīm.

Kopumā tika analizēti 12 uztura bagātinātāji, un atklājās, ka 8 no tiem satur apstarotu materiālu.

Analizētie pārtikas produkti Analizēto paraugu skaits: 309 Izmantotā CEN metode Rezultāts: neapstarots Rezultāts: apstarots, nepareizi marķēts Kaltētas garšvielas un garšaugi 213 84 EN 13751 EN 1788 Uztura bagātinātāji 4 8 EN 13751 EN 1788 Kopā 217 92 Kopā % no analizētajiem paraugiem 70 30

3.11. Francija

Kopumā tika analizēti 60 paraugi, pārsvarā garšvielas. Neviens no tiem nebija apstarots.

3.12. Ungārija

Kopumā tika analizēti 134 paraugi. Pozitīvus apstarošanas rezultātus uzrādīja 2 garšaugu paraugi, viens no tiem nebija pareizi marķēts.

Analizētie pārtikas produkti Analizēto paraugu skaits: 134 Izmantotā CEN metode Rezultāts: neapstarots Rezultāts: apstarots (10) Garšaugi 117 2 EN 1788 Tēja 15 0 EN 1788 Kopā 132 2 Kopā % no analizētajiem paraugiem 99 1

3.13. Īrija

Kopumā tika analizēti 586 paraugi, no tiem 9 paraugiem tika apstiprināta apstarošana.

Analizētie pārtikas produkti Analizēto paraugu skaits: 586 Izmantotā CEN metode Rezultāts: neapstarots Rezultāts: apstarots Vistas gaļas desas 1 0 EN 13751 EN 1788 Garneles 10 0 Zupas, buljoni un mērces 43 2 Graudaugu un konditorejas produkti 7 1 Augļi un dārzeņi 79 0 Garšaugi, garšvielas un piedevas 342 3 Kafija un tēja 23 2 Sēklas 62 1 Pārtikas produkti īpašām uztura prasībām 1 0 Uztura bagātinātāji 7 0 Kopā 577 9 Kopā % no analizētajiem paraugiem 98 2

3.14. Itālija

Šī dalībvalsts nav sniegusi informāciju par tās tirgū veikto pārbaužu rezultātiem.

3.15. Latvija

2004. gadā analītiskās pārbaudes nav veiktas.

3.16. Lietuva

Tika pārbaudīti 2 paraugi — 1 lauru lapu paraugs un 1 zaļās tējas paraugs. Abu pārbaužu rezultāts bija negatīvs.

300 pārtikas veikalos tika veiktas kaltētu aromātisko garšaugu, garšvielu un dārzeņu izcelsmes garšvielu dokumentu pārbaudes, bet netika iegūta informācija par šo kaltēto aromātisko garšaugu, garšvielu un dārzeņu izcelsmes garšvielu iespējamo apstrādi ar jonizējošo radiāciju.

3.17. Luksemburga

Kopumā tika analizēti 50 paraugi, neviens no analīžu rezultātiem nebija pozitīvs attiecībā uz apstarošanu.

Analizētie pārtikas produkti Analizēto paraugu skaits: 50 Izmantotā CEN metode Rezultāts: neapstarots Rezultāts: apstarots Garšvielas 10 0 EN 1788 Kartupeļi 10 0 EN 1788 Tēja 10 0 EN 1788 Vēžveidīgie: garneles 10 0 EN 1788 Sīpoli 10 0 EN 1788 Kopā 50 0 Kopā % no analizētajiem paraugiem 100 0

3.18. Malta

2004. gadā analītiskās pārbaudes nav veiktas.

3.19. Nīderlande

Kopumā tirdzniecības vietās tika paņemti un attiecībā uz apstarošanu analizēti 430 paraugi. No šiem 430 paraugiem 45 bija apstaroti. Tikai 2 no apstarotajiem paraugiem bija pareizi marķēti kā apstaroti. Nebija norādīta apstaroto paraugu izcelsme.

Analizētie pārtikas produkti Analizēto paraugu skaits: 430 Izmantotā CEN metode Rezultāts: neapstarots Rezultāts: apstarots (11) Diētiskie uztura bagātinātāji 165 38 EN 13751 EN 1788 Garšvielas un garšaugi 220 7 EN 13751 EN 1788 Kopā 385 45 Kopā % no analizētajiem paraugiem 90 10

3.20. Polija

Kopumā tika analizēts 121 paraugs. Pārbaudes rezultāti rādīja, ka 7 paraugi ir apstaroti, neviens no tiem nebija pareizi marķēts.

Analizētie pārtikas produkti Analizēto paraugu skaits: 121 Izmantotā CEN metode Rezultāts: neapstarots Rezultāts: apstarots, nepareizi marķēts Kaltēti garšaugi, garšvielas un dārzeņu piedevas 60 6 (Singapūra, Indija) EN 1788 Kartupeļi 2 0 EN 1788 Sīpoli un ķiploki 13 0 EN 1788 Mājputnu gaļa 7 0 EN 1788 Nelobīti rieksti 24 1 EN 1788 Garneles, zivis 8 0 EN 1788 Kopā 114 7 Kopā % no analizētajiem paraugiem 94 6

3.21. Portugāle

Šī dalībvalsts nav sniegusi informāciju par tās tirgū veikto pārbaužu rezultātiem.

3.22. Zviedrija

2004. gadā analītiskās pārbaudes nav veiktas.

3.23. Slovākija

Kopumā ar GC metodi NE 1784 tika pārbaudīti 10 paraugi, tostarp saulespuķu sēklas, lazdu rieksti, zemesrieksti un mandeles. Rezultāti parādīja, ka neviens no paraugiem nebija apstarots.

3.24. Slovēnija

2004. gadā analītiskās pārbaudes nav veiktas.

3.25. Apvienotā Karaliste

Kopumā Apvienotās Karalistes vietējās izpildiestādes paņēma 676 produktu paraugus un analizēja tos, izmantojot apstarotas pārtikas noteikšanas standarta testus. No šiem 676 paraugiem 40 (6 %) bija apstaroti.

Analizētie pārtikas produkti Analizēto paraugu skaits: 676 Izmantotā CEN metode Rezultāts: neapstarots Rezultāts: apstarots Kaltēti garšaugi, garšvielas un dārzeņu piedevas 333 10 EN13751:2002; EN 1778:2001 Sausās gatavās maltītes 30 14 EN13751:2002; EN 1778:2001 Kuskuss un kaltētas garšvielas 0 1 EN13751:2002; EN 1778:2001 Sauso zupu maisījumi 5 0 EN13751:2002 Nūdeles un kaltētas piedevas 18 12 EN13751:2002; EN 1778:2001 Tortiljas un kaltētas piedevas 2 0 EN13751:2002 Rīsi un kaltētas piedevas 2 0 EN13751:2002 Makaronu izstrādājumi un kaltētas piedevas 2 1 EN13751:2002; EN 1778:2001 Sēnes (kaltētas un svaigas) 4 1 EN13751:2002; EN 1778:2001 Žāvēti augļi 47 0 EN13751:2002 Svaigi augļi 17 0 EN13751:2002 Dārzeņi, tostarp sīpoli 10 0 EN13751:2002 Zāļu tējas 21 0 EN13751:2002; EN 1778:2001 Jūras zivju vai dzīvnieku produkti, t.i., vēžveidīgie, garneles un zivis 40 0 EN13751:2002; EN 1778:2001 Kaltētas pārtikas produktu sastāvdaļas 4 0 EN13751:2002 Rieksti 1 0 EN13751:2002 Uztura bagātinātāji 96 15 EN13751:2002; EN 1778:2001 Kopā 636 40 Kopā % no analizētajiem paraugiem 94 6 —

3.26. Kopsavilkums par ES

Tabulā apkopoti analizētie paraugi un iegūtie rezultāti par ES kopumā.

Dalībvalsts Neapstaroto paraugu skaits Apstaroto, nepareizi marķēto paraugu skaits Apstarotie, nepareizi marķētie paraugi, % AT 117 1 1 BE 225 0 0 CY APN APN APN CZ 16 1 6 DE 4228 74 2 DK 50 3 6 EE APN APN APN EL 71 5 7 ES NI NI NI FI 217 92 30 FR 60 0 0 HU 132 2 (12) 1 IE 577 9 0 IT NI NI NI LV APN APN APN LT 2 0 0 LU 50 0 0 MT APN APN APN NL 385 45 (12) 10 PL 114 7 6 PT NI NI NI SE APN APN APN SK 10 0 0 SI APN APN APN UK 636 40 6 Kopā 6 890 279 3,9 NI: : dalībvalsts nav sniegusi informāciju. APN: : 2004. gadā analītiskās pārbaudes nav veiktas.

4. Secinājumi

4.1. Apstarošanas iestādēs veikto pārbaužu rezultāti

Saskaņā ar Direktīvu 1999/2/EK dalībvalstīm jāinformē Komisija par apstarošanas iestādēs veikto pārbaužu rezultātiem, apstarotās pārtikas kategorijām, kā arī daudzumiem un vidējām apstarošanas dozām.

Apstarošanas iestādes 2004. gadā bija apstiprinātas 10 dalībvalstīs. Salīdzinot ar 2003. gadu, dalībvalstu apstiprināto iestāžu sarakstam tika pievienotas iestādes 3 jaunajās dalībvalstīs.

Tikai 7 no 10 dalībvalstīm iesniedza pieprasīto informāciju attiecībā uz apstrādātās pārtikas kategorijām.

Šīs nepilnīgās informācijas dēļ nav zināms precīzs apstarotās pārtikas daudzums ES 2004. gadā.

4.2. Produktu tirdzniecības stadijā veikto pārbaužu rezultāti

2004. gadā 16 dalībvalstis veica analītiskās pārbaudes un iesniedza pieprasītos datus. 6 dalībvalstis informēja Komisiju, ka tās nav veikušas analītiskās pārbaudes šā ziņojuma aptvertajā laikposmā.

Iesniegtā informācija rāda, ka 2004. gadā 3,9 % paraugu bija apstaroti un nebija pareizi marķēti.

Pārkāpumi ir nevienmērīgi sadalīti pa produktu kategorijām. Īpaši daudz pārkāpumu konstatēts attiecībā uz produktiem, kas importēti no Āzijas, konkrēti, attiecībā uz Āzijas nūdelēm un kaltētām sagatavotām nūdelēm. Turklāt jāpiebilst, ka 2004. gadā Āzijā nebija nevienas apstarošanas iestādes, ko apstiprinājusi Eiropas Kopiena.

Komisija cer, ka šo produktu pārbaužu skaits pieaugs visās dalībvalstīs un ka dalībvalstis veiks nepieciešamos pasākumus.

Atšķirības dalībvalstu pārbaužu rezultātos daļēji skaidrojamas ar paraugu izvēli un izmantoto analītisko metožu rādītājiem.

4.3. 2005. gada pārbaužu rezultātu iesniegšanas termiņš

Saskaņā ar Direktīvas 1999/2/EK 7. panta 3. punkta prasībām 2005. gadā veikto pārbaužu rezultāti jāiesniedz Komisijai līdz 2006. gada 30. aprīlim.

(1) OV L 66, 13.3.1999., 16. lpp. Grozīta ar Regulu (EK) Nr. 1882/2003 (OV L 284, 31.10.2003., 1. lpp.).

(2) http://europa.eu.int/comm/food/food/biosafety/irradiation/index_en.htm.

(3) OV C 187, 7.8.2003., 13. lpp.

(4) OV L 66, 13.3.1999., 24. lpp.

(5) OV C 56, 11.3.2003., 5. lpp.

(6) Daudzumi norādīti kilogramos (kg).

(7) Daudzumi doti “paletēs”, vidējais paletes svars 800 kg.

(8) Produkti paredzēti eksportam uz trešām valstīm.

(9) Marķēts kā apstarots, kaut gan apstarošana nav atļauta.

(10) Viens paraugs nebija pareizi marķēts.

(11) Divi paraugi bija pareizi marķēti.

(12) Ungārijā un Nīderlandē atklāti attiecīgi 1 un 2 paraugi, kuri bija apstaroti, bet pareizi marķēti.